da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da nb da da da da da da da da da da da da da da da da da da da da en da da en da da da da en da da da da nn et da en da da sv da da fr en da de da da de fr da de nl da da da en da da da da da fr ceb en nl ceb fr de da da
Juleperleplader: Snefnug af perler | ISABELLAS
Af Max Martinussen, Skovdalnordic.com og Thea Lind Thomasen 7.12.2021
Savner du inspiration til juleperleplader? De her snefnug af perler er søde, simple og ret magiske, når de hænger en hel flok sammen. Se vores guide, få skabelonerne og bliv inspireret af andre!
De her juleperleplader er hurtige at lave, så du får hurtigt en hel lille snevrimmel af iskrystaller, der pynter flot i flok.
Det skal du bruge:
Hvide Hama-perler (fx farve 01 Hvid)
Sådan laver du snefnug af perler:
Sæt perlerne på perleplader i smukke snefnugmønstre – se evt. skabelonerne herunder.
Læg bagepapir på, og stryg forsigtigt over de kønne snefnug.
Tag dem forsigtigt af perlepladerne, og læg de varme snefnug i pres, f.eks. under tunge bøger, så de holder formen.
Sæt fiskesnøre i, og hæng snefnuggene op på en grangren.
DIY-julepynt: Smuk guirlande med hjerter og perler
TIP: I stedet for kun at lave snefnuggene hvide kan du også bruge nogle transparente og svagt lyseblå perler, der ligner iskrystaller.
3 skabeloner til juleperleplader
Download pdf’en, hvis du vil have skabeloner til dine juleperleplader lige ved hånden, eller se billederne af tre fine mønstre herunder.
Inspiration til juleperleplader — flere snefnug!
Ikke to snefnug er ens, og når du laver snefnug af perler, og ønsker dig en hel snevrimmel, så kan man fristes til at lave hver af dem forskellige. Det er fantasien der sætter grænser! Der er massevis af inspiration at hente på nettet, når du skal lave juleperleplader og pynt. Se bare her.
Her er det tydeligt, at der findes uendeligt mange forskellige måder at lave dine snefnug af perler. Du kan vælge dine favoritter her, eller helt finde på dine egne. De sekskantede perleplader er gode, da de let lader dig lave de symetriske sider. Find bare på et enkelt af snefnuggets ben og lav de øvrige sider helt symmetriske.
Ønsker du at se dette indhold skal du acceptere øvrige cookies.
Her er snefnuggene mindre og mere simple. Vælger du at lave dem små og fine som disse kan du hurtigt lave en hel snestorm!
Snefnug af perler på firkantet perleplade
De sekskantede plader gør det nemt at lave snefnug, men hvis du kun har de firkantede plader, hvor stifterne sidder i lige rækker, så kræver det lige lidt mere af lave snefnug. Men det er ikke umuligt! Se bare skabelonen herunder — det er et snefnug, der skal laves på en firkantet plade.
Juleservietter: Fold en flot serviet til jul
diy jul pynt julepynt perleplader
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik